Changeling: The Dreaming

Changeling: The Dreaming – vaidmenų žaidimas, kurio veiksmas vyksta Tamsos pasaulyje ir naudojama Storytelling mechanika. Žaidimą išleido kompanija White Wolf.

 Pasaulis 

Žaidimas vyksta Tamsos pasaulyje, kuriame greta paprastų žmonių gyvena vampyrai, vilkolakiai, magai ir kitos antgamtinės būtybės.
Pagrindiniai žaidimo veikėjai, changeling'ai, yra fėjos, priverstos gyventi žmonių kūnuose ir įkalintos tarp dviejų pasaulių: žmonių ir chimeriškojo fėjų. Kartais riba tarp jų išnyksta ir magiškos fėjų pasaulio dalys patenka į žmonių sąmonę, o žmonių pasaulio dalys patenka į fėjų pasaulį, sudarytą iš žmonių svajonių (angl. the Dreaming). Šį pasaulį nuo žmonių akių slepia banalybės (žmogaus netikėjimo stebuklais, svajonių neturėjimas) uždanga. Būtent banalybė ir kelia didžiausią pavojų visai fėjų bendruomenei, kuri semiasi stebuklingų galių (angl. glamour) iš žmonių svajonių bei kūrybiškumo. Šios galios leidžia fėjoms svajones perkelti į chimeriškąją tikrovę.

 Fėjos 

Žaidime egzistuoja skirtingos fėjos, kiekviena jų rūšis vadinama gimine (angl. kith). Pagrindinės giminės yra šios:

 Boggans – darbščios fėjos, padedančios žmonėms, nudirbančios jų darbus.
 Eshu – keliautojos, pasakotojos.
 Nockers – amatininkės.
 Pooka – pokštininkės, fėjos glaudžiai susijusios su gamta, galinčios įgauti gyvūno formą.
 Redcaps – žudikės, plėšikės.
 Satyrs – fėjos visuomet siekiančios malonumų.
 Sidhe – kilmingosios fėjos, kitų changeling'ų valdovės.
 Sluagh – fėjos, gyvenančios šešėliuose, paslapčių saugotojos.
 Trolls – garbingos kovotojos.

 Fėjų kodeksai 

Žaidime egzistuoja du skirtingi fėjų kodeksai: Seelie ir Unseelie. Seelie kodekso besilaikančios fėjos saugo laikosi šių nuostatų:

 Geriau mirtis nei negarbė.
 Meilė gali viską.
 Grožis yra gyvenimas.
 Niekada nepamiršk skolos.

Tuo tarpu, Unseelie kodekso besilaikančios fėjos niekina senąsias vertybes ir tradicijas, anot jų:

 Pokyčiai yra gerai.
 Glamour yra nemokamas.
 Garbė yra melas.
 Aistra svarbiau nei pareiga.

 Veikėjai 

Žaidimo veikėjai yra fėjos (), egzistuojančios tiek žmonių, tiek fėjų pasauliuose. Kuriant veikėją, naudojama tradicinė Tamsos pasaulio veikėjų kūrimo sistema, tiesa, yra ir keletas išskirtinių ypatumų. Kiekvienas changeling'as gali pasirinkti vieną ar kelis Menus. Kiekvienas iš jų skirstomas į paprastąjį bei sudėtingąjį. Priklausomai nuo to kurį Meno lygį pasirenka žaidėjas, keičiasi ir magiški efektai, kurios gali išgauti veikėjai. Galima rinktis šiuos Menus:

 Chicanery – apgaulės Menas;
 Legerdemain – rankų miklumo bei iliuzijos Menas;
 Primal – bendravimo su medžių ir akmenų dvasiomis Menas;
 Sovereign – valdymo Menas;
 Wayfare – kelionės Menas;

 Žaidimo mechanika 

Atskiras straipsnis – Storytelling sistema.

Žaidimas paremtas Storytelling sistemos mechanika. Išskirtinis sistemos bruožas yra stebuklingos galios, vadinamos Glamour. Jas gali sukurti net ir paprastas žmogus, tačiau tik changeling'ai suteikti joms formą ir panaudoti savo tikslams pasiekti. Norint pasitelkti į pagalbą Menų teikiamus magiškus efektus, taip pat naudojamas Glamour. Changeling'as praradęs visas savo galias tampa paprastu žmogumi ir pamiršta savo fėjiškąją prigimtį tol, kol kitas changeling'as neatiduoda jam šiek tiek savojo Glamour.

 Nuorodos 
 Oficiali žaidimo svetainė 
 Naujojo leidimo (planuojamo išleisti 2007-aisias) oficiali svetainė 

Kategorija:Vaidmenų žaidimų sistemos
Kategorija:Tamsos pasaulis